text: Industriarbejdspladser forsvinder fra Syddanmark
  15 november 2014 kl. 07.55
  Stort set alle kommuner i Region Syddanmark har oplevet et stort fald i antallet af industriarbejdspladser.
  Det har især konsekvenser for landdistrikts og yderområderne.
  En ny opgørelse fra Tænketanken KRAKA viser, at antallet af industriarbejdspladser fortsætter med at rasle ned.
  Nogle kommuner i Region Syddanmark har siden år 2000 haft en negativ vækst på over 40 procent. Haderslev og Tønder hører til de kommuner, der har sværest ved at fastholde arbejdspladserne.
  Et stort antal industriarbejdspladser fortsætter med at forsvinde ud af Danmark. Samlet for hele landet betyder det, at over 120.000 arbejdspladser ikke længere skal besættes. Her i Region Syddanmark er det kun ø kommunen Fanø, der har en positiv vækst i antallet af arbejdspladser.
  Mandag den 17. november sætter en konference arrangeret af Ministeriet for By, Bolig og Landdistrikter fokus på udfordringen om at fastholde og etablere industriarbejdspladser i bl.a. Region Syddanmark.
  Se en liste over den procentvise ændring i antallet af industriarbejdspladser fra 2000 til 2012 her.
  Kilde: Tænketanken KRAKA
   
  Aabenraa -31,19Billund -0,60Esbjerg -33,83Fredericia -28,34Haderslev -40,60Kolding -28,36Sønderborg -26,18Tønder -40,08Varde -23,99Vejle -33,63Fanø +19,73Hedensted -8,59Horsens -21,42Ikast-Brande + 2,93
  
  